kardosdrur/scandi-wiki huggingface dataset:
Toyota Yaris

Toyota Yaris er en minibil fra den japanske bilfabrikant Toyota Motor udviklet til det europæiske og det nordamerikanske marked. Navnet er et kunstord uden nogen konkret betydning. I Japan blev modellen til og med tredje generation solgt under navnet Toyota Vitz, og som sedan Toyota Platz.

Yaris produceres i Japan og til det europæiske marked, mellem 2012 og 2019 også til Nordamerika, af Toyota Motor Manufacturing France i Onnaing i Valenciennes i Nordfrankrig. Her blev bil nummer 2,5 mio. bygget i april 2014, og frem til august 2020 var der i Europa fire millioner eksemplarer af modellen, heraf en halv million med hybriddrift, som har kunnet fås siden tredje modelgeneration.

I årene 1999 til 2005 var mini-MPV'en Yaris Verso på basis af den første generation på markedet. Fra foråret 2020 kom den fjerde generation til at danne basis for SUV'en Yaris Cross.

Generationer i Europa

Modeller udenfor Europa

Yaris/Vios (XP15, 2013−) 

Den i 2013 introducerede XP15-model sælges ikke i Europa. Den sælges som hatchback og sedan i Asien, Mellem- og Sydamerika og Afrika. Den blev præsenteret i april 2013 på Shanghai Motor Show.

Yaris (DJ, 2015−2020) 

Udelukkende i Nordamerika sælges fra 2015 en Yaris på basis af den i 2014 introducerede Mazda2. I den første tid blev modellen solgt som Scion iA, men efter afviklingen af varemærket Scion i 2016 blev modellen omdøbt til Toyota Yaris. Da Toyota Yaris (XP13) forsvandt fra det nordamerikanske marked i starten af 2019, blev den i USA og Canada afløst af hatchbackversionen af Mazda2. I 2020 tog Toyota begge versioner af markedet uden afløser.

Referencer

Eksterne henvisninger
Relationel æstetik

Relationel æstetik er en nyere kunstretning, der ønsker at bringe kunsten ud af kunstinstitutionen og det private og ind i samfundets sociale områder med deres mellemmenneskelige relationer, fx byen, arbejdspladsen, virksomheden.
Retningens manifest er Nicolas Bourriauds bog Relationel Æstetik (Esthétique relationnelle, 1998).

Kunst
Stevns Kridtbrud

Stevns Kridtbrud er et aktivt kridtbrud syd for Mandehoved.

Historien går helt tilbage til 1167, hvor Biskop Absalon indhentede tilbud på kalksten til Københavns besfæstning.

I 1964 overtog Faxe Kalk A/S Stevns Kridtbrud. Siden 1999 har kridtbruddet været ejet af Omya A/S .

Se også 
Stevns Klint

Referencer

Eksterne henvisninger 
 Stevns Kridtbrud Uds Bridge på MARINAS.com

Mineselskaber i Danmark
Kalkminer i Danmark
Stevns Kommune
Steve McNair

Steve McNair (14. februar 1973 – 4. juli 2009) var en amerikansk quarterback i amerikansk fodbold, der især er kendt for sin tid hos Tennessee Titans, med hvem han deltog i Super Bowl XXXIV i 2000. Han blev også valgt som MVP i 2003-sæsonen (sammen med Peyton Manning).

Han blev valgt som den tredje ved draften i 1995, hvor han kom til Tennessee Titans (holdet hed dog Houston Oilers på det tidspunkt). Han forblev i denne klub til 2005, hvor han skiftede til Baltimore Ravens, hos hvem han blev, til han sluttede sin karriere i 2007.

McNair blev dræbt af skud i en lejlighed i Nashville, Tennessee.

Eksterne henvisninger 

Amerikansk fodbold-spillere fra Mississippi
Amerikansk fodbold-quarterbacks
Yukiya Arashiro

Yukiya Arashiro (født 22. september 1984) er en japansk professionel cykelrytter, som cykler for det professionelle cykelhold .

Eksterne henvisninger 

Mandlige cykelryttere fra Japan
Cykelryttere ved sommer-OL 2012
Cykelryttere ved sommer-OL 2016
Cykelryttere ved sommer-OL 2020
Deltagere for Japan ved sommer-OL 2012
Deltagere for Japan ved sommer-OL 2016
Deltagere for Japan ved sommer-OL 2020
Köln (regierungsbezirk)

Regierungsbezirk Köln er en af fem regierungsbezirke i den tyske delstat Nordrhein-Westfalen. Den ligger i den sydvestlige del af Nordrhein-Westfalen og er en af de mest befolkningsrige bezirke i Tyskland samt blandt de bezirke med højeste befolkningstæthed. I Köln-bezirket findes Eifel-bjergområdet samt Bergisches Land.

Bezirket grænser mod nord op til Düsseldorf, mod øst til Arnsberg, mod syd til delstaten Rheinland-Pfalz og mod vest til Belgien og Holland.

Nuværende opdeling i landkreise og byer

Eksterne henvisninger 
 Officiel hjemmeside

Nordrhein-Westfalen
Regierungsbezirke i Tyskland
Helmut Diegel

Helmut Diegel (født 30. marts 1956) er en tysk politiker fra CDU, der var regeringspræsident i regierungsbezirk Arnsberg fra 2005 til 2010. Han har tidligere siddet i Nordrhein-Westfalens landtag i perioden 1985-2005.

Politikere fra CDU
Albert (tegneserie)

Albert (Battista) er en italiensk figur af græsk afstamning, skabt til at være Joakim von Ands butler. Albert startede som en biperson i Andeby-universet, men på det seneste er han blevet en af hovedpersonerne. Skaberen af Butleren Albert var den italienske tegner Rodolfo Cimino Massimo De Vita.

Eksterne henvisninger 

  (den første Albert)
  (en af de andre Albert, på engelsk kaldt Duckworth)

Anders And-figurer
Mandehoved

Mandehoved er en bebyggelse i Store Heddinge Sogn. 

Stevns Klint Trampesti passerer forbi Mandehoved, og på Mandehoved finder man bl.a. Stevns Naturcenter, et naturcenter indrettet i forsvarsbygninger fra Den Kolde Krig, samt Asylcenter Sigerslev.

I forbindelse med Stevns Naturcenter ligger også Rasteplads Flagbanken, som er et af de højeste punkter på Stevns Klint. På pladsen, som er indrettet som lejrplads, er et gammelt radartårn ombygget til udsigtstårn for besøgende. I de tidligere militære bygninger findes en samling fossiler og forsteninger fundet på Mandehoved og ved Holtug Kridtbrud.

Navnet Mandehoved er på grund af af et stykke af klinten lignende et ansigt se ud fra Øresund af. Det er faldet ned for mange år siden.

Referencer 
 Mandehoved 
 Mandehoved, Holtug Kridtbrud, Stevns .
 Stevns Naturcenter

Lokaliteter i Stevns Kommune
Naturcentre
Landsstævne

Landsstævne er et tilbagevendende idrætsstævne afholdt af Danske Gymnastik- og Idrætsforeninger (DGI) og De Danske Skytteforeninger (DDS) hvert fjerde år. Det seneste landsstævne blev afholdt i Svendborg i 2022, og næste landsstævne afholdes i Vejle i 2025.

Landsstævnet er i dag en folkefest for det idrætslige foreningsliv. Flere tusinde mennesker samles for at dyrke idræt, se gymnastik og more sig.

Det første landsstævne blev afholdt 1862, og var kun for skytter. Aktiviteterne har siden spredt sig til også at omfatte gymnastik, fodbold, håndbold, badminton, agility, petanque, beachvolley og meget mere.

Landsstævner 

 1862: København – 103 deltagere
 1862: København – ca. 200 deltagere
 1865: København – ca. 200 deltagere
 1869: Horsens – ca. 2.200 deltagere
 1881: Nyborg – ca. 4.100 deltagere
 1894: Odense – ca. 3.700 deltagere
 1901: København – ca. 2.900 deltagere
 1908: Silkeborg – ca. 4.500 deltagere
 1921: Fredericia – ca. 4.700 deltagere
 1928: Dybbøl – ca. 8.000 deltagere
 1935: Ollerup – ca. 13.000 deltagere
 1947: Odense – ca. 15.000 deltagere
 1954: Odense – ca. 13.000 deltagere
 1961: Vejle – ca. 13.000 deltagere
 1966: Aarhus – ca. 13.000 deltagere
 1971: Holstebro – ca. 15.000 deltagere
 1976: Esbjerg – ca. 23.000 deltagere
 1981: Slagelse – ca. 18.000 deltagere
 1985: Odense – ca. 28.000 deltagere
 1990: Horsens – ca. 23.000 deltagere
 1994: Svendborg – ca. 41.500 deltagere
 1998: Silkeborg – ca. 45.000 deltagere
 2002: Bornholm – ca. 15.500 deltagere
 2006: Haderslev – ca. 26.000 deltagere
 2009: Holbæk – ca. 21.000 deltagere
 2013: Esbjerg – ca. 26.000 deltagere
 2017: Aalborg - ca 22.000 deltagere
 2022: Svendborg

Litteratur 
 Henning Eichberg & Bo Vestergård Madsen): Idræt som fest. Bogen om landsstævnet. Århus: Klim 2006

Kilder

Eksterne henvisninger 
 Landsstævnehistorien

Idrætsbegivenheder i Danmark
La Grande-Motte

La Grande-Motte er en kommune i departementet Hérault i Languedoc-Roussillon, Sydfrankrig.

Eksterne henvisninger 

Tour de France-byer
Byer i Hérault
Geiger

Geiger henviser til flere artikler:

Personer 
 Wilhelm Geiger – tysk filolog
 Søn: Hans Geiger – tysk fysiker og medopfinder af geigertælleren
 Nikolaus Geiger – tysk billedhugger og maler
 Theodor Geiger – tysk sociolog

Andet 
 Geiger (månekrater) – et nedslagskrater på Månen
 Geiger (tidsskrift) – et dansk musiktidsskrift
 Geigertæller – måleinstrument til registrering af ioniserende stråling
 Geiger-Müller-rør
Nikolaj Trusov

Nikolaj Trusov (, ; født 2. juli 1985) er en tidligere russisk professionel cykelrytter.

Eksterne henvisninger  

Mandlige cykelryttere fra Rusland
Bøgeskov Havn

Bøgeskov Havn er en lille lystbådehavn, der ligger ved Stevns Klint tæt på Store Heddinge. Det er en privatejet havn tilhørende Foreningen Bøgeskov Havn. 

Her starter og ender Stevns Klint Trampesti. Fra havnen er der kun 4 km til Gjorslev Slot.

Eksterne henvisninger 
 Website for Bøgeskov Havn
 Information og indsejlingskort for Bøgeskov Havn 

Havne i Danmark
Bygninger, konstruktioner og anlæg i Stevns Kommune
Gloria Stuart

Gloria Frances Stuart (født Gloria Stewart 4. juli 1910, død 26. september 2010) var en amerikansk skuespiller. Hun var meget populær i Hollywoods guldalder, men trappede med tiden gradvist ned for sin skuespillerkarriere. For det nutidige publikum er hun nok mest kendt i rollen som den aldrende Rose i filmen Titanic fra 1997; en rolle som hun egentlig var for ung for til spille, da Stuart endnu ikke var fyldt 2 år, da skibet forliste (Rose er 17 år i filmens flashback). For sin præstation i filmen blev hun nomineret til en Oscar for bedste kvindelige birolle.

Eksterne kilder/henvisninger 

 

Skuespillere fra USA
Personer fra Santa Monica
Amerikanere i 1900-tallet
Hundredårige
Oscar-nominerede skuespillere
Émile Allais

Émile Allais (25. februar 1912 i Megève – 17. oktober 2012) var en fransk skiløber.

Udover at han tog den første franske medalje i alpint skiløb, lykkedes det ham også at få i alt tre medaljer ved verdensmesterskabet i Chamonix i 1937.

Han var endvidere kendt som opfinderen af den franske skiløbsmetode, som står i modsætning til den østrigske, som er den dominerende metode i verden.

Referencer

Eksterne henvisninger 
 

Skiløbere fra Frankrig
Hundredårige
Medaljevindere ved vinter-OL 1936
Olympiske bronzemedaljevindere fra Frankrig
Bernard Lewis

Bernard Lewis (født 31. maj 1916 i London, død 19. maj 2018 i New Jersey, U.S.A.) var en engelsk-født amerikansk historiker med speciale i islam og Mellemøsten.

Eksterne henvisninger 

Historikere fra USA
Personer fra London
Ansatte ved Princeton University
Ansatte ved University of London
Æresdoktorer
Kulsti Rende

Kulsti Rende er en smeltevandsskløft, skabt i istiden. Kløften er beliggende ca. 200 meter nord for Holtug Kridtbrud i den nordlige ende af Stevns Klint.

Kløften har fået sit navn efter "Kulsoen", en figur fra romanen Dronningens vagtmester af Carit Etlar (Carl Brosbøll) fra 1855.

Kulsti Rende kaldes også for Kulstirenden, en bebyggelse i Holtug Sogn, Stevns Kommune.

Links 
 Historien om Kulsoen og Kulsti Rende

Kløfter i Danmark
Stevns Kommunes geografi
Iver Qvistgaard

Iver Qvistgaard (født 28. oktober 1767 på Gerdrup, død 8. oktober 1829) var en dansk borgmester i København, godsejer og historiker.

Iver Qvistgaard var søn af godsejer Morten Qvistgaard. Han blev student i 1786, og i 1789 blev han juridisk kandidat, hvorefter han tilbragte flere år på rejser. Han studerede også i to år på universitetet i Göttingen, hvor han forsøgte at uddanne sig til den diplomat, hvilket dog ikke lykkedes.

I perioden 1796-1801 ejede han Aagaard (Holbæk Amt), og han var senere parthaver i Iselingen. 

1816 blev han viceborgmester i København og 1819 2. borgmester, men tog allerede 1820 sin afsked. 

1793 fik han titel af kancellisekretær, 1802 af legationsråd og 1810 af etatsråd. I Göttingen lod Qvistgaard 1792 trykke en latinsk fortegnelse over danske, norske og holstenske traktater, der på denne tid var et brugbart historisk hjælpemiddel. I 1813 blev han optaget i Det kongelige danske Selskab for Fædrelandets Historie, muligvis på baggrund af hans tidligere arbejde. Han havde dog også været sekretær her i nogle år. 

Qvistgaard blev gift den 19. juli 1796 med Ellen Maria Dinesen (født 1777, død 17. oktober 1827), der var datter af justitsråd Anders Dinesen til Gyldenholm.

Kilder 
 Thomas Hansen Erslew, Almindeligt Forfatterlexicon for Kongeriget Danmark med tilhørende Bilande fra 1814.
 E. Qvistgaard, Stamtavle over Slægten Qvistgaard, s. 37 ff.

Eksterne henvisninger 

Historikere fra Danmark
Borgmestre i København
Danskere i 1700-tallet
Danskere i 1800-tallet
Godsejere fra Danmark
Jurister fra Danmark
Iver
Personer i Dansk Biografisk Leksikon
Dansksprogede forfattere fra Danmark
Etatsråder fra Danmark
Andreas Fridolin Weis Bentzon

Andreas Fridolin Weis Bentzon (23. maj 1936 i Gentofte – 21. december 1971 smst) var en dansk musikforsker, bror til Adrian Bentzon.

Han blev født i Gentofte som søn af komponist Jørgen Bentzon og hustru Michala Johanne Weis.

Værker 
 Andreas F. W. Bentzon, The Launeddas. A Sardinian folk music instrument (2 voll. Acta Musicologica Danica n°1), Akademisk Forlag, Copenaghen, 1969
 Andreas F. W. Bentzon, Launeddas, Cagliari, 2002

Bibliografi 
 Cosimo Zene, Dialoghi Nulesi: Storia, memoria, identità di Nule (Sardegna) nell’antropologia di Andreas F.W. Bentzon, Nuoro, Edizioni ISRE, 2009, , Postfazione di Giulio Angioni.
 Cirese A. M. – Murru A.- Zedda P., Unu de Danimarca. Il mondo poetico di Ortacesus nelle registrazioni e negli studi di Andreas Friddin Weis Bentzon con 2 CD Audio, Cagliari, 2006

Eksterne henvisninger 
 Unu de Danimarca (in sardu)
 Andreas Fridolin Weis Bentzon – Sardegna Cultura 

Musikforskere fra Danmark
Personer fra Gentofte
Danskere i 1900-tallet
Andreas Fridolin Weis
Faglitterære forfattere fra Danmark
Dansksprogede forfattere fra Danmark
Politisk ordfører

En politisk ordfører er et medlem af en parlamentarisk forsamling, som af sit parti er valgt til at fremføre partiets politik i den pågældende forsamling, særligt i forbindelse med generelle debatter.

I visse partier og forsamlinger er posten som politisk ordfører sammenfaldende med posten som gruppeformand, men som oftest er der tale om to personer. Mens gruppeformanden virker mere på de indre linjer, er det den politiske ordfører, der tager sig af den eksterne kommunikation af partiets politik. 

Folketingets partier udpeger alle politiske ordførere, mens de fleste partier i kommunalbestyrelserne også har en politisk ordfører.

Politiske ordførere i Folketinget

Referencer

Noter 

Danmarks politik
Jessica Biel

Jessica Biel (født 3. marts 1982) er en amerikansk skuespiller og fotomodel. Hun har blandt andet været med i Summer Catch, genindspilningen fra 2001 af Motorsavsmassakren, og har været nomineret til den mest sexede kvinde i verden. Hun begyndte at date Justin Timberlake i 2007, og parret blev gift i Italien i 2012. De har to sønner.

Filmografi

Film

Tv

Musikvideoer

Referencer 
{{reflist}|30em}

Eksterne henvisninger 
 

Skuespillere fra Minnesota
Indiansk-amerikanere
Chaiselong

Chaiselong (af fransk: chaise longue; lang stol) er en polstret hvilestol, der er så lang, at den støtter benene. 

Stolen blev udviklet i Frankrig i 1700-tallet og bestod af en lænestol med tilhørende benskammel. I løbet af den nyklassicistiske periode blev de to dele sat sammen til en. I klunketiden fra slutningen af 1800-tallet vandt chaiselongen frem i popularitet.

Hovedenden af en chaiselong er tydeligt højere end benenden.

Stole
Sofaer
Los Teques

Los Teques er hovedstaden i den venezuelanske delstat Miranda. Byens befolkningstal er 140.617 (2001).

Historie 
Byen er grundlagt i 1777, navngivet efter Aractoeques Carabs, en indfødt stamme som oprindeligt var bosiddende i området. Den 13. februar 1927 blev hovedstaden i staten Miranda flyttet til Los Teques fra Petare.

Geografi 
Temperatur: Veksler mellem 18 °C og 26 °C.

Eksterne henvisninger 
 guaicaipuro-miranda.gov.ve: Officielle hjemmeside  (Spansk)

Byer i Venezuela
Etableret i 1777
Ansatte Tandlægers Organisation

De Offentlige Tandlæger (tidligere De Offentlige Tandlæger og Tandlægernes Nye Landsforening) er en dansk faglig organisation for fortrinsvis offentligt ansatte tandlæger, der har til huse på Peter Bangs Vej på Frederiksberg. Foreningens ca. 1.200 medlemmer (pr. 2014) omfatter ansatte i regionerne, kommunerne, på hospitaler og på landets to tandlægeskoler i Århus og København. Langt de fleste er kommunalt ansatte,og foreningen organiserer dermed ca. 90 % af tandlægerne i den offentlige tandpleje. Foreningen blev dannet i 1985 af udbrydende medlemmer fra Dansk Tandlægeforening (i dag Tandlægeforeningen).

De Offentlige Tandlæger er ligesom Tandlægeforeningen medlem af hovedorganisationen Akademikerne.

Foreningens historie 

Indenrigsministeriet nedsatte i 1984 en arbejdsgruppe, der skulle komme med forslag til en fremtidig tandsundhedspolitik, herunder spørgsmålet om dispensationsplejen. Forslagene skulle benyttes til en lovrevision om børnetandplejen i 1986. Der opstod i forbindelse med Dansk Tandlægeforenings anbefalinger uenighed mellem to af foreningens medlemsorganisationer. Gruppen af offentligt ansatte børnetandlæger, Dansk Børnetandlægeforening (DB), ønskede, at ressourcerne, der blev frigjort grundet faldende børnetal og forbedret tandsundhed, skulle benyttes til gratis ungdoms- og ældretandpleje, hvorimod de Privatpraktiserende Tandlægers Organisation (PTO) ønskede at styrke tandplejen i privat regi. Det var blandt andet grundet denne uenighed og konflikterne om retten til at behandle forskellige befolkningsgrupper, at godt 75% af børnetandlægerne i Dansk Børnetandlægeforening i maj måned 1985 besluttede at melde sig ud fra Dansk Tandlægeforening og grundlægge deres egen fagforening, Tandlægernes Nye Landsforening. Dansk Tandlægeforening bestod herefter næsten udelukkende af privatpraktiserende tandlæger. Danmark havde nu to tandlægeforeninger med hver deres særinteresser, som har været mere eller mindre på kollisionskurs med hinanden. Først tre år efter bruddet fik Tandlægernes Nye Landsforening, ved dom, ret til at forhandle løn- og arbejdsvilkår på veje af foreningens medlemmer.

I 2007 mødtes repræsentanter for de to foreninger flere gange for at drøfte mulighederne for en fremtidig sammenlægning af de to danske tandlægeforeninger. I forhandlinger på området for foreningens offentligt ansattes medlemmer har foreningerne tidligere samarbejdet via Tandlægernes Fællesrepræsentation (TFr).

I 2011 skiftede foreningen navn til De Offentlige Tandlæger.

Referencer

Ekstern henvisning 
 De Offentlige Tandlægers hjemmeside 

Fagforbund under AC
Sundhedsvæsen i Danmark
Odontologi
Etableret i 1985
TNL

TNL er en forkortelse, der kan have flere betydninger:

 Tandlægernes Nye Landsforening – en interesse- og sundhedsorganisation for tandlæger i Danmark.
 Tineretul Naţional Liberal – ungdomsorganisationen for Det Nationalliberale parti (PNL) i Rumænien.
 IATA-lufthavnskode for den civile lufthavn i Ternopil, Ukraine.
DTF

DTF er en forkortelse, der kan have flere betydninger:

 Tandlægeforeningen (tidligere Dansk Tandlægeforening) – en interesse- og sundhedsorganisationen for alle tandlæger i Danmark.
 Danmarks Transportforskning – et sektorforskningsinstitut under Transport- og Energiministeriet.
 Dansk Tennis Forbund – det øverste ledelsesorgan for tennis i Danmark, specialforbund under Danmarks Idræts-Forbund.
 Dansk Taekwondo Forbund – det øverste ledelsesorgan for taekwondo i Danmark, specialforbund under Danmarks Idræts-Forbund.
 DTF travel a/s – et dansk rejsebureau, grundlagt i Hjørring.

 Department of Treasury and Finance – et ministerium under den australske regering.
 Dawakin Tofa Local Government – lokal regering i delstaten Kano (delstat), Nigeria.
 Deutsch-Türkisches Forum Stuttgart – en tysk-tyrkisk forening i Stuttgart.
 Double the Fist – et australsk tv-show.

 Dynamic Track Following – en dynamisk videobåndstracking teknologi udviklet af Philips til deres Video 2000 system.
 Digital Tape Format – en magnetbånd teknologi fra Sony.
 .dtf – et filformat i Q & A databaser (software).
 .dtf – et ACDSee Use Database fil.
 Dead tree format – et nedsættende udtryk til at beskrive anvendelsen af papirdokumenter i den digitale tidsalder.
Tandlægebladet

Tandlægebladet er et blad, der siden 1897 er udgivet af Tandlægeforeningen. Tandlægebladet udkommer 12 gange årligt i et distribueret oplag på 6.210 per nummer. I tillæg til de ordinære numre udkommer to ekstranumre i forbindelse med fagmesserne Scandefa i Bella Center og Dental Fair i Vejle.

Historie 
På det skandinaviske tandlægemøde i København den 2. august 1884 blev det vedtaget at udgive et tidsskrift med navnet Skandinavisk Tidsskrift for Tandlæger, hvilket påbegyndtes i 1885 af to københavnske tandlæger.

I 1886 (frem til 1888) overtog tandlægeforeningen udgivelsen af bladet, som blev foreningens første tidsskriftsudgivelse. Beslutningen om at udgive foreningens første medlemsblad blev først truffet på et møde den 20. november 1888 og udgivelsen af Dansk Tandlægeforenings Medlemsblad blev påbegyndt i 1889, da Dansk Tandlægeforening talte 51 medlemmer, hvoraf 35 var fra København og de resterende 16 medlemmer kom fra resten af Danmark. 

I 1897 påtog den unge tandlæge Henrik Sneedorf Stürup (1869-1957) ene mand og for egen regning udgivelsen af et tidsskrift med 14. dages interval under navnet Nordisk Tandlægeblad, hvilket lagde grunden til det senere Tandlægebladet. Med virkning fra 1. januar 1899 blev Nordisk Tandlægeblad officielt organ for Dansk Tandlægeforening efter idéen havde vundet tilslutning på et møde i foreningen den 5. december 1898.

Dansk Tandlægeforenings medlemsblad udkom i sine tidlige år under en række forskellige navne og formater (som et "Ugeblad", et "14-Dages Blad", et "Maanedsblad") og fik først navnet Tandlægebladet i 1901 og sidenhen sin nuværende årlige udgivelsesantal.

Eksterne henvisninger 
 Tandlægebladet.dk

Etableret i 1897
Tidsskrifter fra Danmark
Odontologi
Jan Sneum

Jan Sneum (født 17. december 1945, død 24. september 2020) var en dansk lærer, seminarielærer, fotograf, musikjournalist, leksikonredaktør og mangeårig leder af P3 Live. Sneum var uddannet lærer fra statsseminariet på Emdrupborg i København og underviste senere i billedmedier og fotografi på Danmarks Lærerhøjskole. Efterfølgende arbejdede han som musikfotograf og skrev til tidsskrifter som Wheel, Superlove, Rok og MM.

Han havde siden 1960'erne været stærk interesseret i jazz- og rockmusik, og var i november 2013 vært på DR P6 Beat.

Han arbejdede fra 1980 hos DR som programmedarbejder, og siden hen som leder af P3 Live-redaktionen samt som producer på DR-Rytmisk.

Yderligere var han redaktør på diverse opslagsværker om rockmusik, som f.eks. Politikens Store Rockleksikon og Dansk Rock - fra pigtråd til punk, ligesom han medvirker i filmen De skrigende halse fra 1992.

Fra 2015 var Sneum tilknyttet radiostationen The Lake med programmet "Sneums Palads".

Referencer

Eksterne henvisninger 
 Profil på DR P6 Beats hjemmeside

Journalister fra Danmark
Radioværter fra Danmark
Jake Shimabukuro

Jake Shimabukuro (født 3. november 1976 i Honolulu, Hawaii) er en kendt ukulelist og berømt for sit hurtige fingerarbejde. Hans musikgenre er en blanding mellem jazz, rock og pop.

Jake arbejdede i en musikbutik i Honolulu, da han som del af en triogruppe ved navn Pure Heart var med til at udgive deres første album. Trioen bestod af Lopaka Colon (percussion) og Jon Yamasato (guitar). Deres debutalbum vandt fire "Na Hoku Hanohano Awards". Det følgende år udgav de Pure Heart 2, som gav dem en anden Hoku-pris for Island Contemporary Album of the Year.
Da Jon senere oplyste de andre medlemmer om, at han stoppede i trioen, dannede Shimabukuro og Colon en anden gruppe, som de kaldte for Colon til ære for sidstnævntes far, den berømte percussionist Augie Colon. De fik også guitaristen Guy Cruz ind i gruppen. Colon vandt endnu en Hoku-pris for "entertainer of the year" i 2001, hvorefter Jake besluttede sig for at forfølge en solokarriere.

Jakes mor gav ham en ukulele i alderen af fire år. Efter opløsningen af Colon begyndte Jake at eksperimentere med lyden af effektpedaler og udgav en begynder-DVD med navnet "Play loud ukulele".

Jake har lagt musik til den japanske film "Hula Girls".

Eksterne henvisninger 

Musikere fra Hawaii
Ukulelister